Γ.Δ.Μ.

Μπορεί ο ΣΥΡΙΖΑ να ανέβηκε στην εξουσία καταγγέλλοντας (μεταξύ άλλων) την οικογενειοκρατία, τα περιστατικά νεποτισμού, ωστόσο, που αφορούν την κυβέρνησή του σπάνε κάθε ρεκόρ.

Μετά από πολλές περιπτώσεις τύπου Νίκου Καρανίκα, την Πέμπτη, 15 Νοεμβρίου ήρθε στο φως η προαγωγή της Κατερίνας Εξερτζόγλου. Η νεαρά πρώην τηλεφωνήτρια στο υπουργείο Εργασίας έφτασε έχοντας σπουδές θεάτρου να γίνει γενικής γραμματεύς διαχείρισης Κοινοτικών και Άλλων Πόρων του Υπουργείου Εργασίας. Διαβάστε την υπόθεση ΕΔΩ.

Σήμερα, χάρις την Διαύγεια, εξετάζουμε μία ακόμα περίπτωση, αυτή του υιού του βουλευτή του ΣΥΡΙΖΑ και αντιπροέδρου της Βουλής, Τάσου Κουράκη, Ορέστη. Ο νεαρός Κουράκης λοιπόν είναι 34 ετών και καταξιωμένος επαγγελματίας αρχαιολογικός φωτογράφος με συνεργασίες σε Ελλάδα και εξωτερικό, βρίσκεται στην λίστα προσωπικού του American College of Thessaloniki ως «Adjunct Instructor», ενώ είναι και μέλος της νεολαίας του Συνασπισμού από το 2001.

Ο Ορέστης Κουράκης ωστόσο πέραν από τις επαγγελματικές του δραστηριότητες σε Ελλάδα και εξωτερικό, διατηρεί και δεσμούς με τον δημόσιο τομέα και συγκεκριμένα με το δημόσιο χρήμα, αφού στην Διαύγεια εντοπίζονται αρκετές εγκρίσεις δαπανών προς αμοιβή του. Όλες αφορούν φωτογραφίσεις σε δράσεις της Εφορείας Αρχαιοτήτων και του υπουργείου Πολιτισμού.

Συγκεκριμένα στην Διαύγεια βλέπουμε τουλάχιστον 10 συνεργασίες του με το υπουργείο Πολιτισμού και την Εφορεία Αρχαιοτήτων Θεσσαλονίκης από το 2011 έως το 2017 αξίας 35.988 ευρώ.

Αναλυτικά συνεργασίες του Ορέστη Κουράκη με την Εφορεία Αρχαιοτήτων Θεσσαλονίκης:

2011

13 Σεπτεμβρίου 2011: 10.092,15 ευρώ (Δείτε την ΕΔΩ)

2014

13 Οκτωβρίου 2014: 1.200 ευρώ (Δείτε την ΕΔΩ)

12 Δεκεμβρίου 2014: 3.000 ευρώ (Δείτε την ΕΔΩ)

2015

21 Οκτωβρίου 2015: 2.337 ευρώ (Δείτε την ΕΔΩ)

12 Νοεμβρίου 2015: 2.091 ευρώ (Δείτε την ΕΔΩ)

26 Νοεμβρίου 2015: 2.500 ευρώ (Δείτε την ΕΔΩ)

2016

09 Δεκεμβρίου 2016: 4.922 ευρώ (Δείτε την ΕΔΩ)

2017

23 Οκτωβρίου 2017: 6.000 ευρώ (Δείτε την ΕΔΩ)

30 Νοεμβρίου 2017: 2.046 ευρώ (Δείτε την ΕΔΩ)

19 Δεκεμβρίου 2017: 1.800 ευρώ (Δείτε την ΕΔΩ)

Όλες αυτές οι συνεργασίες, γίνονταν στο τελευταίο τετράμηνο κάθε έτους, ενώ αξίζει να σημειωθεί ότι αμέσως μετά την άνοδο του ΣΥΡΙΖΑ στην εξουσία τον Σεπτέμβριο του 2015, εγκρίθηκαν τρεις αναθέσεις στον κ. Κουράκη συνολικής αξίας 6.928 ευρώ μέσα σε μόλις 35 ημέρες…

Εντάξει, θα πει κάποιος, άλλος ένας ιδιώτης οποίος ανέλαβε έργα και δράσεις του δημοσίου μέσω απευθείας ανάθεσης. Σε αυτό συμφωνούμε καθώς η συγκεκριμένη περίπτωση δεν είναι ταυτόσημη με της κυρίας Εξερτζόγλου.

Φανερώνει, όμως, την φιλοσοφία που διέπει άτομα στον κρατικό (και σε πολλές περιπτώσεις στον κυβερνητικό) μηχανισμό για την σχέση επιχειρηματικότητας και Δημοσίου. Φίλοι, γνωστοί και ημέτεροι. Απλώς άλλοτε συμβαίνει ο βοηθούμενος να έχει τα προσόντα (όπως σε αυτή την περίπτωση ο κ. Κουράκης) και άλλοτε να είναι ουρανοκατέβατος όπως η κα. Εξερτζόγλου.

Μία λεπτομέρεια που μπορεί να έχει την σημασία της είναι και το δημοσίευμα Των Νέων και του δημοσιογράφου Γιώργου Παπαχρήστου, ότι ο υιός Κουράκης είναι παντρεμένος με την κόρη της αναπληρώτριας διευθύντριας της Εφορείας Αρχαιοτήτων Θεσσαλονίκης, Πολυξένης Αδάμ-Βέλενη…

[dynamic-sidebar id=”post-area-diabaste”]